27.6.2023
MT
Il-Ġurnal Uffiċjali tal-Unjoni Ewropea
C 224/3
e) Renfe timpenja ruħha għal Rata ta’ Żball (6) massima ta’ 14,23 %.
Dak il-valur massimu jiġi rieżaminat perjodikament u jista’ jiġi mmodifikat mill-Kummissjoni b’reazzjoni għal talba mingħand Renfe.
Fil-każ ta’ nuqqas ta’ konformità mar-Rata ta’ Żball massima, Renfe timpenja ruħha li tagħmel l-isforzi meħtieġa biex tanalizza l-kawżi u timplimenta l-miżuri tekniċi meħtieġa biex issolvihom malajr kemm jista’ jkun.
f) Renfe timpenja ruħha li taħtar Fiduċjarju tal-Monitoraġġ li jimmonitorja u jirrapporta lill-Kummissjoni dwar l-implimentazzjoni tal-impenji għal perjodu ta’ għaxar snin.
g) Renfe timpenja ruħha li bl-ebda mod ma tevita jew tipprova tevita l-impenji direttament jew indirettament permezz ta’ kwalunkwe azzjoni jew ommissjoni.
h) L-impenji għandhom jibqgħu fis-seħħ għal perjodu indefinit li jibda mid-Data Effettiva.
(8)
Ir-rabtiet jiġu ppubblikati bis-sħiħ bl-Ingliż fis-sit tad-Direttorat-Ġenerali għall-Kompetizzjoni fl-indirizz: https://ec.europa.eu/competition-policy/index_en
4.
Stedina għall-Kummenti
(9)
Wara li jsir l-ittestjar tas-suq, il-Kummissjoni beħsiebha tadotta deċiżjoni skont l-Artikolu 9(1) tar-Regolament talKunsill (KE) Nru 1/2003 li fiha tiddikjara li l-impenji mniżżlin fil-qosor hawn fuq u ppubblikati fuq l-internet fis-sit web tad-Direttorat Ġenerali għall-Kompetizzjoni huma vinkolanti.
(10) Skont l-Artikolu 27(4) tar-Regolament Nru 1/2003, il-Kummissjoni tistieden lil partijiet terzi interessati biex jissottomettu l-kummenti tagħhom dwar l-impenji proposti.
Dawn il-kummenti jridu jaslu għand il-Kummissjoni sa mhux aktar tard minn sitt ġimgħat wara d-data ta’ din il-pubblikazzjoni.
Il-partijiet terzi interessati huma wkoll mistiedna jippreżentaw verżjoni mhux kunfidenzjali tal-kummenti tagħhom, li fiha kull informazzjoni li jiddikjaraw li hija sigriet kummerċjali u informazzjoni kunfidenzjali oħra għandha titħassar u tiġi ssostitwita kif meħtieġ b’sommarju mhux kunfidenzjali jew bil-kliem “sigrieti kummerċjali” jew “kunfidenzjali”.
(11) It-tweġibiet u l-kummenti għandhom preferibbilment ikunu motivati u għandhom jippreżentaw il-fatti rilevanti.
Jekk tidentifika problema fi kwalunkwe parti tal-impenji proposti, il-Kummissjoni tistiednek ukoll biex tissuġġerixxi soluzzjoni possibbli.
(12) Il-kummenti jistgħu jintbagħtu lill-Kummissjoni, bin-numru ta’ referenza AT.40735 Distribuzzjoni tal-biljetti ferrovjarji online fi Spanja, jew bil-posta elettronika fl-indirizz (COMP-GREFFE-ANTITRUST@ec.europa.eu) jew inkella bil-posta fl-indirizz li ġej: European Commission Directorate-General for Competition Antitrust Registry 1049 Bruxelles/Brussel BELGIQUE/BELGIË
(6) Ir-Rata ta’ Żball hija l-proporzjon bejn l-għadd ta’ talbiet ta’ prenotazzjoni li ma rnexxewx u l-għadd totali ta’ talbiet ta’ prenotazzjoni li saru lis-sistema tal-bejgħ tal-biljetti ta’ Renfe matul perjodu ta’ żmien partikolari.